ŠILUTĖS RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL SOCIALINIŲ BŪSTŲ PIRKIMO SKELBIAMŲ DERYBŲ BŪDU SĄLYGŲ APRAŠO PATVIRTINIMO

2018 m. kovo 16 d. Nr. A1-356

Šilutė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos 2017 m. gruodžio 13 d. nutarimu Nr. 1036 patvirtinto Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo 2 punktu, atsižvelgdamas į Lietuvos Respublikos socialinės apsaugos ir darbo ministro 2015 m. balandžio 9 d. įsakymą Nr. A1-192 „Dėl savivaldybių socialinio būsto plėtros 2015-2020 metais veiksmų plano patvirtinimo“, Lietuvos Respublikos socialinės apsaugos ir darbo ministro 2015 m. rugsėjo 16 d. įsakymą Nr. A1-525 „Dėl 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.2-CPVA-R-408 „Socialinio būsto fondo plėtra“ projektų finansavimo sąlygų aprašo Nr. 1 patvirtinimo“:

1.	T v i r t i n u Socialinių būstų pirkimo skelbiamų derybų būdu sąlygų aprašą su priedais

(pridedama).

2.	P r i p a ž į s tu netekusiu galios Šilutės rajono savivaldybės administracijos direktoriaus

2017 m. sausio 9 d. įsakymą Nr. A1-29 „Dėl socialinių būstų pirkimo skelbiamų derybų sąlygų patvirtinimo“ su visais pakeitimais.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Administracijos direktorius	Sigitas Šeputis

PATVIRTINTA

Šilutės rajono savivaldybės

administracijos direktoriaus

2018 m. kovo 16 d.

įsakymu Nr. A1-356

SOCIALINIO BŪSTO PIRKIMO SKELBIAMŲ DERYBŲ BŪDU SĄLYGŲ APRAŠAS

I SKYRIUS

BENDROSIOS NUOSTATOS

1. Šilutės rajono savivaldybės administracija (toliau – Perkančioji organizacija), didindama savivaldybės socialinio būsto fondą, siekdama išplėsti galimybes apsirūpinti būstu asmenis ir šeimas, turinčias teisę į socialinio būsto nuomą, skelbiamų derybų būdu siekia įsigyti gyvenamosios paskirties socialinius būstus, t. y. Šilutės mieste bei aplink esančiuose gyvenvietėse (Pagrynių k., Macikų k., Traksėdžių k., Grabupių k., Armalėnų k., Verdainės k., Barzdūnų k. ) perka 1, 2 ir 3 kambarių butus. Remiantis projekto finansavimo sutartimi Nr. 08.1.2-CPVA-R-408-31-0007 tam tikra dalis būstų bus skirta asmenims su negalia, o vienas būstas bus pritaikytas asmeniui turinčiam judėjimo negalią. Projekto įgyvendinimo metu įsigytus socialinius būstus numatoma aprūpinti būtina įranga, t. y. viryklėmis (su orkaitėmis). Savivaldybė pagal galimybes siekia įsigyti kuo aukštesnės energinio naudingumo klasės būstus.

2. Butai perkami vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ (toliau – Tvarkos aprašas). Šilutės rajono savivaldybės administracijos direktoriaus įsakymu patvirtintais socialiniu ir ekonominiu pagrindimu ir vertinimo kriterijais, Socialinio būsto plėtros projektu „Socialinių būstų įsigijimas Šilutės rajono savivaldybėje“ pagal 2014–2020 m. Europos Sąjungos fondų investicijų veiksmų programos 8 prioriteto – socialinės įtraukties didinimo ir kovos su skurdu socialinio būsto fondo plėtros 08.1.2-CPVA-R-408 priemonę.

3. Socialinių būstų pirkimas (toliau – Pirkimas) vykdomas vadovaujantis Tvarkos aprašu, kitais viešuosius pirkimus reglamentuojančiais teisės aktais bei šiuo socialinių būstų pirkimo skelbiamų derybų būdu sąlygų aprašu.

4. Pirkimą organizuoja ir vykdo Šilutės rajono savivaldybės administracijos direktoriaus 2018 m. kovo 16 d. įsakymu Nr. Al-351 sudaryta Butų pirkimo komisija (toliau – Komisija).

5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

6. Kandidatai privalo atidžiai perskaityti visus sąlygų aprašo reikalavimus, jų priedus ir laikytis jose nustatytų reikalavimų.

7. Išlaidos, susijusios su dalyvavimu derybose, kandidatams nekompensuojamos.

8. Apie pirkimą paskelbiama vietiniame laikraštyje, savivaldybės interneto svetainėje ir kitose visuomenės informavimo priemonėse. Skelbimų apie nekilnojamųjų daiktų pirkimą turinys visur turi būti tapatus.

II SKYRIUS

PIRKIMO OBJEKTAS IR PRIVALOMIEJI REIKALAVIMAI

9. Pirkimo objektas – butų, esančių Šilutės mieste bei aplink esančiuose gyvenvietėse (Pagrynių k., Macikų k., Traksėdžių k., Grabupių mstl., Armalėnų k., Verdainės k., Barzdūnų k. ), pirkimas.

10. Šiuo pirkimo etapu pirkimo objektas yra skaidomas į tris dalis, todėl kiekvienai daliai tas pats tiekėjas gali pateikti pasiūlymą:

1-oje dalyje perkami (įrašomas konkretus perkamų butų kiekis šioje dalyje) vieno kambario butai.

2-oje dalyje perkami (įrašomas konkretus perkamų butų kiekis šioje dalyje) dviejų kambarių butai (1 dviejų kambarių butas perkamas 1 aukšte).

3-oje dalyje perkami (įrašomas konkretus perkamų butų kiekis šioje dalyje) trijų kambarių butai.

11. Pirkimas atliekamas skelbiamų derybų būdu. Pirkimo tikslas – sudaryti butų pirkimo sutartis.

12. Neperkami butai su bendro naudojimo patalpomis (virtuve, tualetu, dušu, vonia).

13. Neperkami butai, kurių nusidėvėjimas yra didesnis kaip 60 procentų (Vadovaujantis 2014 m. spalio 9 d. LR paramos būstui įsigyti ir išsinuomoti įstatymo Nr. XII-1215 9 str. 1 p. 3 d. nuostatomis, teisė į socialinį būstą suteikiama asmeniui, kuris neturi Lietuvos Respublikos teritorijoje nuosavybės (bendrosios nuosavybės) teise būsto arba nuosavybės (bendrosios nuosavybės) teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų).

14. Reikalavimai, kuriuos turi atitikti parduodami butai:

14.1. vieno kambario buto bendras naudingas plotas turi būti ne mažesnis kaip 20 kv. m ir ne didesnis kaip 39 kv. m ;

14.2. dviejų kambarių buto bendras naudingas plotas turi būti ne mažesnis kaip 40 kv. m ir ne didesnis kaip 59 kv. m;

14.3. trijų kambarių buto bendras naudingas plotas turi būti ne mažesnis kaip 60 kv. m ir ne didesnis kaip 78 kv. m;

14.4. Jeigu pasiūlytų būstų naudingas plotas ar kambarių skaičius neatitinka pageidaujamo, tačiau atitinka savivaldybėje Projekto paraiškos vertinimo metu sudarytame asmenų ir šeimų, turinčių teisę į paramą būstui išsinuomoti, sąraše esančių ir ilgiausiai socialinio būsto nuomos laukiančių asmenų ir šeimų poreikius, tokie pasiūlymai nebus atmetami, tačiau bus vertinami pagal Pirkimo dokumentuose nustatytus vertinimo kriterijus.

(Naudingasis būsto plotas – bendras gyvenamųjų kambarių ir kitų būsto patalpų (virtuvių, sanitarinių mazgų, koridorių, įmontuotų spintų, šildomų lodžijų ir kitų šildomų pagalbinių patalpų) plotas. Į naudingąjį būsto plotą neįskaitomas balkonų, terasų, rūsių, nešildomų lodžijų plotas);

14.5. vienas butas turi būti I-ame aukšte arba gali būti ir kituose aukštuose, jei pastate yra liftas, kuris būtų tinkamas naudotis asmeniui su judėjimo negalia.

14.6. butas turi būti su visai komunaliniais patogumais (vandentiekis, kanalizacija, centrinis ar (vietinis) šildymas);

14.7. bute turi būti įrengti šalto ir karšto vandens, elektros energijos, dujų (jeigu jos yra) apskaitos ir kt. prietaisai.

14.8. siūlomas parduoti butas turi būti geros techninės būklės, tvarkingas, atitikti statybos bei specialiųjų normų (higienos, priešgaisrinės saugos ir kt.) reikalavimus:

14.8.1. santechnikos įranga (vamzdynas, vonia arba dušas, klozetas, plautuvė, praustuvas, vandens maišytuvai turi būti be defektų, nesusidėvėję);

14.8.2. tvarkinga elektros instaliacija, jungtukai, šakutės lizdai, be defektų;

14.8.3. sienos, lubos ir grindys turi būti tvarkingos, švarios (neturi būti pelėsio);

14.8.4. durys, langai turi būti sandarūs, techniškai tvarkingi su privaloma furnitūra;

14.8.5. butas turi būti patogioje vietoje susisiekimo atžvilgiu (buto atstumas iki artimiausios viešojo transporto stotelės turi būti ne didesnis kaip 1000 m);

14.9. butai perkami kartu su inventorizuotais ir teisiškai įregistruotais butų priklausiniais (rūsiais ir pan.), jei tokie yra, buto kadastro byla turi atitikti esamą buto patalpų padėtį (Pastaba: į pasiūlymą įrašyti informaciją, kuri atitinka siūlomo parduoti buto Nekilnojamojo turto registro centrinio duomenų banko išrašą).

14.10. butą siūlantis parduoti kandidatas pasiūlyme turi nurodyti ar butas parduodamas kartu su jam priskirtu žemės sklypu.

14.11. siūlomo parduoti buto energetinio naudingumo klasė turi būti ne žemesnė kaip G.

15. Buto pirkimo – pardavimo sutarties sudarymo dieną nustatyta tvarka turi būti sumokėti visi mokesčiai už komunalines paslaugas, karštą ir šaltą vandenį, elektros ir šiluminę energiją, dujas, vietinė rinkliava ir kt.

16. Siūlomi butai negali būti ginčo objektas teisme, įkeisti, areštuoti, su įsipareigojimais kredito įstaigai. Jei būstas pasiūlymo pateikimo metu yra perleistas tretiesiems asmenims, įkeistas ar kitaip suvaržytos jo valdymo ir naudojimo teisės, tokie pasiūlymai bus vertinami pagal Pirkimo dokumentuose numatytus vertinimo kriterijus, tačiau laimėjus derybas, nuo pirkimo komisijos priimto galutinio sprendimo iki pirkimo sutarties pasirašymo datos, Perkančiajai organizacijai turės būti pateikti pagrindimo dokumentai, kad nėra teisinių ar kitų kliūčių pasiūlytam būstui įsigyti ir numatytoms veikloms jame vykdyti.

17. Įvykdžius pirkimo procedūras, butai ir jų priklausiniai (sandėliukai rūsyje) turi būti perduodami geros techninės būklės, tvarkingi, švarūs, palaisvinti, be jokių apsunkinimų disponuoti ir valdyti, nereikalaujantys papildomų remonto ar kitokio tvarkymo išlaidų.

18. Jei būstas pasiūlymo pateikimo dienai yra neįrengtas/remontuotinas, jis turėtų būti įrengtas/suremontuotas iki pirkimo pardavimo sutartyje nurodytos datos.

III SKYRIUS

PIRKIMO DOKUMENTAI IR JŲ TEIKIMAS

19. Kandidatai pasiūlymai dalyvauti skelbiamose derybose turi būti pateikti iki skelbime nurodytos dienos. Vėliau pateikti pasiūlymai nebus nagrinėjami.

20. Kandidatas pasiūlymą dalyvauti derybose ir kitus dokumentus pateikia lietuvių kalba.

21. Pasiūlymus gali pateikti fiziniai ar juridiniai asmenys.

22. Kandidatas, pageidaujantis parduoti butą ir dalyvauti derybose, pateikia Komisijai pasiūlymą raštu, pasirašytą kandidato ar jo įgalioto asmens. Kandidatas pasiūlymą pateikia pagal sąlygų aprašo 1 priede pateiktą formą.

22.1. Su pasiūlymu kandidatas turi pateikti šiuos dokumentus:

22.1.1. nuosavybę patvirtinančių dokumentų kopijos, patvirtintos teisės aktų nustatyta tvarka;

22.1.2. kadastro duomenų bylos kopija;

22.1.3. įgaliojimą, suteikiantį teisę asmeniui derėtis dėl nekilnojamųjų daiktų pardavimo pateikti pasiūlymą ir parduodamų nekilnojamųjų daiktų dokumentus ir (ar) sudaryti pirkimo sutartį ar kitaip disponuoti nekilnojamaisiais daiktais, kai šis asmuo nėra nekilnojamojo turto savininkas;

22.1.4. bendraturčių sprendimą (sutikimą) parduoti nekilnojamuosius daiktus Lietuvos Respublikos civilinio kodekso 4.79 straipsnio nustatyta tvarka;

22.1.5. buto energinio naudingumo sertifikato kopija.

23. Jeigu būtina, Perkančioji organizacija gali pareikalauti ir kitų dokumentų susijusių su pirkimo procedūra;

24. Kandidatas privalo nurodyti jo pasiūlyme esančią konfidencialią informaciją. Pasiūlyme nurodyta nekilnojamojo daikto kaina negali būti konfidenciali.

25. Kandidatai pasiūlymo formas gali gauti Šilutės rajono savivaldybės administracijoje „Viename langelyje“, Šilutės m., Dariaus ir Girėno g. 1, ir (ar) savivaldybės interneto puslapyje adresu: www.silute.lt (skiltyje „Socialinių būstų pirkimas“). Butų pirkimo skelbiamų derybų būdu sąlygų aprašas paskelbtas internete adresu: www.silute.lt.

26. Pasiūlymai su parduodamo buto dokumentų kopijomis priimami Šilutės rajono savivaldybės administracijoje „Viename langelyje“, Šilutės m., Dariaus ir Girėno g. 1. iki (nurodoma konkreti data ir laikas).

27. Jeigu papildomos su pirkimo dokumentais susijusios informacijos prašoma likus ne mažiau kaip 6 darbo dienoms iki pasiūlymų pateikimo termino pabaigos, Perkančioji organizacija ją pateikia visiems kandidatams ne vėliau kaip likus 3 darbo dienoms iki pasiūlymų pateikimo termino pabaigos.

28. Pasiūlymai su parduodamo buto dokumentų kopijomis privalo būti pateikiami užklijuotame voke su atitinkamu užrašu „1 kambario butų pirkimai“, „2 kambarių butų pirkimai“ arba „3 kambarių butų pirkimai“, ant voko nurodami kandidato rekvizitai (vardas, pavardė, adresas ir telefono numeris; įmonės pavadinimas, adresas ir telefono Nr.).

29. Kandidatas iki galutinio pasiūlymo pateikimo termino nurodyto skelbime turi teisę pakeisti, papildyti arba atšaukti savo pasiūlymą. Toks pakeitimas arba pranešimas, kad pasiūlymas yra atšaukiamas, pripažįstamas galiojančiu, jeigu Perkančioji organizacija jį gauna raštu iki pasiūlymų pateikimo termino pabaigos.

30. Perkančioji organizacija neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Jeigu kandidato pasiūlymas ir parduodamų nekilnojamųjų daiktų dokumentai gaunami pasibaigus Perkančiosios organizacijos skelbime nustatytam terminui, šie dokumentai grąžinami juos pateikusiam kandidatui registruotu paštu.

31. Dėl išsamesnės informacijos prašome kreiptis telefonu numeriu (8 441) 79 247.

IV SKYRIUS

KANDIDATŲ ATRANKA DERYBOMS, KVIETIMAS DERĖTIS IR DERYBOS

32. Vokai su kandidatų pasiūlymais atplėšiami Komisijos posėdyje. Pasiūlymai vertinamos konfidencialiai, nedalyvaujant pasiūlymus pateikusiems kandidatams ar jų atstovams. Komisijos posėdis vyks (nurodoma konkreti data ir laikas). Šilutės rajono savivaldybės administracijos mažojoje posėdžių salėje, Šilutės m., Dariaus ir Girėno g. 1

33. Komisija patikrina ar gauti dokumentai atitinka pirkimo dokumentuose nustatytus reikalavimus.

34. Jeigu kandidatas pateikė netikslius ar neišsamius duomenis apie atitiktį pirkimo dokumentų reikalavimams arba šių duomenų trūksta, Komisija turi teisę nepažeisdama lygiateisiškumo ir skaidrumo principų prašyti kandidatą šiuos duomenis iki derybų pradžios patikslinti, papildyti arba paaiškinti.

35. Komisija ne vėliau kaip per 5 darbo dienas nuo paskutinės pasiūlymų pateikimo dienos atmeta kandidatų pateiktus pasiūlymus, jeigu jie neatitinka pirkimo dokumentuose nustatytų reikalavimų, ir pateikia kandidatui motyvuotą atsakymą, kodėl jo pateikti dokumentai atmetami.

36. Komisija kandidato pasiūlymą gali atmesti jeigu pasiūlyta per didelė, Perkančiajai organizacijai nepriimtina siūlomo buto kaina.

37. Komisija visiems kandidatams, kurių pasiūlymai neatmesti, ne vėliau kaip per 5 darbo dienas nuo pasiūlymo ir parduodamų nekilnojamųjų daiktų dokumentų pateikimo termino pabaigos vienu metu išsiunčia kvietimą derėtis dėl kainos ir kitų sąlygų.

38. Perkančioji organizacija derybas su kandidatais vykdo prieš užsakydama nekilnojamojo turto vertinimo ataskaitas.

39. Jeigu kandidatui iki derybų pradžios patikslinus, papildžius ar paaiškinus duomenis paaiškėja, kad kandidato pasiūlymas neatitinka pirkimo dokumentuose nustatytų reikalavimų, Komisija atšaukia kvietimą derėtis, atmeta kandidato pasiūlymą ir pateikia jam motyvuotą atsakymą dėl pasiūlymo atmetimo.

40. Derybų metu Komisija turi:

40.1. visiems kandidatams taikyti vienodus reikalavimus, suteikti vienodas galimybes ir pateikti vienodą informaciją;

40.2. su kiekvienu kandidatu derėtis atskirai;

40.3. be kandidato sutikimo neatskleisti tretiesiems asmenims jokios su jo dalyvavimu derybose susijusios informacijos.

41. Derybos turi būti protokoluojamos. Derybų protokolą pasirašo Pirkimo komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.

42. Derybos su kandidatu laikomos įvykusiomis ir pasibaigusiomis, kai galutinai susitariama dėl kainos ir (ar) pirkimo sąlygų, ir kai derybų rezultatai atitinka pirkimo dokumentus.

43. Komisija, atsižvelgdama į derybų rezultatus, sudaro pasiūlymų eilę ir visiems derybose dalyvavusiems kandidatams išsiunčia informaciją apie derybų rezultatus. Kandidatas, kurio pasiūlymas pirmas eilėje, taip pat informuojamas apie jo pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka ir pareigą sumokėti 50 procentų perkančiosios organizacijos patirtų turto vertinimo išlaidų, jeigu jis nepagrįstai atsisakytų sudaryti pirkimo sutartį.

44. Komisija, įsigydama nekilnojamųjų daiktų, prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.

45. Nekilnojamųjų daiktų įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.

46. Aprašo 45 punkte nurodytas reikalavimas netaikomas, jeigu Perkančioji organizacija pagrindžia nekilnojamųjų daiktų įsigijimo didesne nei 10 procentų rinkos vertės kaina tikslingumą.

47. Atlikus Aprašo 44 punkte nustatytą vertinimą, kurio metu buvo nustatyta mažesnė nei kandidato pasiūlyta kaina, Komisija gali pakartotinai derėtis dėl kandidato pasiūlytos nekilnojamojo daikto kainos.

48. Jeigu, įvykus Aprašo 47 punkte nurodytoms pakartotinėms deryboms, laimėjusio kandidato pasiūlyta kaina neatitinka Aprašo 45 punkte nurodyto reikalavimo ir nėra taikomas Aprašo 46 punktas, Komisija inicijuoja kito pagal sudarytą eilę kandidato parduodamo nekilnojamojo turto individualų turto vertinimą.

49. Tais atvejais, kai taikant šio Aprašo 44–48 punktų nuostatas pasikeičia pasiūlymų eilė ar derybų rezultatai, Komisija visiems derybose dalyvavusiems kandidatams išsiunčia patikslintą informaciją apie derybų rezultatus.

50. Sprendimą dėl derybas laimėjusio kandidato Komisija priima ne anksčiau kaip po 7 darbo dienų nuo informacijos apie derybų rezultatus (jei taikomas šio Aprašo 49 punktas, nuo patikslintos informacijos apie derybų rezultatus) raštu išsiuntimo visiems derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.

51. Komisija gali nesiderėti ir sudaryti pirkimo sutartį su pirminį pasiūlymą pateikusiu kandidatu, taip pat kandidato pirminį pasiūlymą vertinti kaip galutinį, kai jis neatvyksta į derybas ir (arba) nepateikia galutinio pasiūlymo, jeigu tokias galimybes ji nurodė pirkimo dokumentuose.

V SKYRIUS

PASIŪLYMŲ VERTINIMO KRITERIJAI IR JŲ LYGINAMASIS SVORIS

52. Komisija sudaro atskiras kiekvienos iš perkamų butų grupių (vieno ir dviejų ir trijų kambarių butai) pasiūlymų vertinimo eiles pagal ekonominio naudingumo vertinimo kriterijus. Laimėtoju (-iais) išrenkamas (-ami) kandidatas (-ai), kurių ekonominio naudingumo vertinimo kriterijus po derybų yra didžiausias ir per derybas pasiūlyta galutinė kaina yra ne daugiau kaip 10 procentų didesnė už nepriklausomo turto vertintojo nustatytą rinkos vertę bei yra ne per didelė Perkančiajai organizacijai. Preliminari 1 vieno kambario būto vidutinė kvadratinio metro kaina - 349 Eur, dviejų kambarių - 342 Eur, trijų kambarių - 338 Eur.

52.1. Perkamo būsto vertinimo kriterijų svarba iš eilės:

52.1.1. mažiausia buto kvadratūra ir kaina.

52.2. Pasiūlymų vertinimo kriterijai:

Eil. Nr.	Vertinimo kriterijus	Vertinimo ribos (balai)	Vertinimo balai	Vertinimas (balais)
1.	Namo, kuriame yra butas, eksploatavimo trukmė:	0-45
1.1.	Renovuotas	45
1.2.	5-10 metų	30
1.3.	10-30 metų	20
1.4.	Daugiau kaip 30 metų	10
1.5.	Daugiau kaip 50 metų	0
2.	Atstumas iki viešojo transporto stotelės	0-5
2.1.	Daugiau nei 300 metrų	0
2.2.	Mažiau nei 300 metrų	5
3.	Buto padėtis name:	0-5
3.1.	Kampinis	0
3.2.	Vidinis	5
4.	Buto langų būklė:	0-10
4.1.	Seni, nekeisti	0
4.2.	Pakeisti plastikiniai	5
4.3.	Pakeisti (klijuoto medžio)	10
5.	Buto lauko (išorinės) durys:	0-10
5.1.	Senos	0
5.2.	Pakeistos medinės	5
5.3.	Pakeistos šarvuotos	10
6.	Balkonas	0-5
6.1.	Nėra	0
6.2.	Yra	5
7.	Bendra buto vidaus apdailos būklė:	0-15
7.1.	Labai gera (atliktas patalpų remontas, tvarkingi san. mazgai)	10
7.2.	Gera (sienų, lubų ir grindų apdaila nusidėvėjusi, nereikalauja remonto, san. mazgai tvarkingi)	5
7.3.	Patenkinama (reikalingas sienų, lubų ir grindų ir san. mazgų remontas)	0
8.	Energinio naudingumo klasė:	0-5
8.1.	B	5
8.2.	C	4
8.3.	D	3
8.4.	E	2
8.5.	F	1
8.6.	G	0
Iš viso:	0-100	x

52.3. Pasiūlymų (buto) ekonominio naudingumo vertinimas.

52.3.1. Ekonominis naudingumas vertinamas pagal formulę:

S = C + T 1 formulė

S – ekonominio naudingumo įvertinimas;

C – kandidato pasiūlytos (suderėtos) kainos įvertinimo balų suma;

C = (C min / Cp) X;

C min – mažiausia pasiūlyta tam tikro dydžio buto 1 kv. m kaina Eur;

Cp – kandidato pasiūlyta tam tikro dydžio buto 1 kv. m kaina Eur;

X – kainos įvertinimo lyginamasis svoris (X=60)

T – techninio įvertinimo balų suma;

T = (Ti / Tmaks) Y 2 formulė

Ti – buto techninio įvertinimo balų suma;

Tmaks –maksimali buto techninio įvertinimo balų suma (Tmaks=100);

Y – techninio įvertinimo lyginamasis svoris (Y=40).

53. Atskirai vertinami kiekvienos iš perkamų butų dalių pasiūlymai: 1 kambario butų, 2 kambarių butų ir 3 kambarių butų.

54. Komisija, įvertinusi pateiktus siūlomų parduoti butų dokumentus, atsižvelgusi į derybų rezultatus, sprendimą dėl butų pirkimo priima, vadovaudamasi Socialinio būsto pirkimo ekonominiu ir socialiniu pagrindimu.

VI SKYRIUS

PRETENZIJŲ PATEIKIMAS IR NAGRINĖJIMAS

55. Kiekvienas pirkimu suinteresuotas kandidatas, kuris mano, kad Perkančioji organizacija nesilaikė Aprašo nuostatų ir pažeidė ar pažeis jo teisėtus interesus, turi teisę pareikšti pretenziją Perkančiajai organizacijai.

56. Pretenzija turi būti pareikšta raštu per 5 darbo dienas nuo Perkančiosios organizacijos informacijos apie priimtą sprendimą raštu išsiuntimo kandidatams dienos arba nuo paskelbimo apie perkančiosios organizacijos priimtą sprendimą dienos.

57. Pretenzija, pateikta praleidus Aprašo 56 punkte nustatytą terminą, grąžinama ją pateikusiam kandidatui.

58. Jeigu kandidato pretenzija gauta iki sprendimo dėl derybas laimėjusio kandidato pranešimo priėmimo, Perkančioji organizacija privalo sustabdyti pirkimo procedūras, iki išnagrinės šią pretenziją ir priims dėl jos sprendimą.

59. Jeigu dėl pretenzijų nagrinėjimo pratęsiami Apraše nustatyti pirkimo procedūrų terminai, apie tai Perkančioji organizacija informuoja kandidatus, su kuriais deramasi, ir nurodo terminų nukėlimo priežastį.

60. Perkančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiam kandidatui ir kitiems derybose dalyvavusiems kandidatams apie priimtą sprendimą.

61. Kandidatas Perkančiosios organizacijos sprendimus ar sprendimus dėl išnagrinėtų pretenzijų gali apskųsti teismui.

VII SKYRIUS

PIRKIMO SUTARTIS

62. Perkančioji organizacija ne vėliau kaip per 3 darbo dienas nuo sprendimo dėl derybas laimėjusio kandidato priėmimo dienos išsiunčia šiam kandidatui kvietimą sudaryti pirkimo sutartį.

63. Jeigu kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku, atsisako sudaryti pirkimo sutartį derybose sutartomis sąlygomis arba pirmenybės teisę įsigyti turtą realizuoja šią teisę turintys asmenys ir dėl to kandidatas negali sudaryti sutarties su Perkančiąja organizacija, laikoma, kad jis atsisakė sudaryti pirkimo sutartį. Tokiu atveju perkančioji organizacija inicijuoja kito pagal sudarytą eilę kandidato po atsisakiusiojo sudaryti pirkimo sutartį parduodamo nekilnojamojo turto individualų turto vertinimą.

64. Savivaldybės administracijos direktorius, atsižvelgdamas į Komisijos sprendimą dėl derybas laimėjusio kandidato, pateikia savivaldybės tarybai tvirtinti sprendimo pirkti nekilnojamąjį daiktą savivaldybės nuosavybėn projektą. Savivaldybės administracijos direktorius per 3 darbo dienas nuo savivaldybės tarybos sprendimo įsigaliojimo derybas laimėjusiam kandidatui išsiunčia kvietimą sudaryti pirkimo sutartį.

65. Pirkimo sutartį pasirašo Perkančiosios organizacijos vadovas ar jo įgaliotas asmuo.

66. Pirkimo sutartis sudaroma Lietuvos Respublikos civilinio kodekso, Lietuvos Respublikos žemės įstatymo ir kitų sutarčių sudarymą reguliuojančių teisės aktų nustatyta tvarka.

67. Galiojanti pirkimo sutartis gali būti keičiama neatliekant naujos pirkimo procedūros pagal šį Aprašą, kai pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose siekiant nustatyti pirkimo sutarties peržiūros sąlygas ar pasirinkimo galimybes, įskaitant sutarties termino, perkamo kiekio, apimties, objekto pakeitimą. Pirkimo dokumentuose turi būti nurodyta galimų pakeitimų ar pasirinkimo galimybių apimtis, pobūdis ir aplinkybės, kuriomis tai gali būti atliekama. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.

68. Prieš pasirašydamas pirkimo – pardavimo sutartį, gyvenamųjų patalpų savininkas ar jo įgaliotas asmuo turi pateikti šiuos dokumentus:

68.1. asmens dokumentą (pasą ar asmens tapatybės kortelę), įmonės registracijos pažymėjimą ir įstatus (juridiniai asmenys);

68.2. gyvenamųjų patalpų teisinės registracijos dokumentus bei kadastro duomenų bylą;

68.3. pažymas apie atsiskaitymą už komunalines paslaugas;

68.4. notaro arba įmonės vadovo patvirtintą įgaliojimą, jeigu buto pirkimo–pardavimo sutartį pasirašo ne buto savininkas;

68.5. notaro patvirtintą sutuoktinių sutikimą parduoti gyvenamąsias patalpas (fiziniai asmenys). Jei sutuoktiniai išsiskyrę – santuokos nutraukimo liudijimo kopiją. Jei sutuoktinis miręs – mirties liudijimo kopiją. Jei sutuoktiniai turi nepilnamečių vaikų – teismo leidimą.

68.6. buto energinio naudingumo sertifikatą.

69. Pirkimo – pardavimo sutartis laikoma sudaryta, kai ji pasirašyta abiejų sandorio šalių ir įregistruota Nekilnojamojo turto registre.

70. Visi ginčai sprendžiami šalių susitarimu. Neišsprendus ginčo nustatyta tvarka, kreipiamasi į teismą.

71. Pirkimo – pardavimo sutarties sudarymo išlaidas apmoka Perkančioji organizacija.

72. Pinigai už nupirktas gyvenamąsias patalpas pervedami į laimėtojo nurodytą sąskaitą per 15 dienų nuo pirkimo-pardavimo sutarties ir perdavimo-priėmimo akto pasirašymo.

VIII SKYRIUS

Pagal pirkimo sutartį įgytų teisių į nekilnojamuosius daiktus REGISTRAVIMAS IR PIRKIMO DOKUMENTŲ SAUGOJIMAS

73. Perkančioji organizacija, pasirašiusi pirkimo sutartį, nekilnojamųjų daiktų perdavimo ir priėmimo aktą, įsigytus nekilnojamuosius daiktus nedelsdama įtraukia į apskaitą ir ne vėliau kaip per 5 darbo dienas kreipiasi į Nekilnojamojo turto registrą dėl teisių į juos įregistravimo.

74. Pirkimo sutartys, skelbimai, kvietimai, pirkimo dokumentai ir kiti su pirkimu susiję dokumentai saugomi Lietuvos Respublikos dokumentų ir archyvų įstatymo nustatyta tvarka.

––––––––––––––––––––

PATVIRTINTA

Šilutės rajono savivaldybės

administracijos direktoriaus

2018 m. kovo 16 d.

įsakymu Nr. A1-356

Butų pirkimo skelbiamų

derybų būdu sąlygų aprašo

1 priedas

(Pasiūlymo forma)

(........ pirkimo daliai)

……………………………………………….......................………………………………...…..…...

(Siūlytojo rekvizitai – vardas, pavardė, asmens kodas arba juridinio asmens pavadinimas, kodas)

……………………………………............................……...………………………………...…..…...

(adresas, telefonas, faksas)

………………………………………...........................……………………………………...…..…...

(banko pavadinimas, kodas ir sąskaita banke)

………………………………………............................……………………………………...…..…...

Butų pirkimo komisijai

PASIŪLYMAS

……………………

(data)

Parduodamo buto rekvizitai

Adresas ……………………………...... bendrasis naudingas plotas.................... kv. m,

kambarių skaičius ………, aukštas …, statybos metai …......, namo tipas ………………...........

(plytinis, monolitinis, stambiaplokštis ir kita)

namo aukštų skaičius ................, rūsys .................., balkonas................................................................................................................................................................................., atstumas nuo buto iki artimiausios viešojo transporto stotelės .............. m., ar butas parduodamas su kartu jam priskirtu žemės sklypu.......................................................................

( taip/ne)

Perkančioji organizacija – Šilutės rajono savivaldybės administracija.

Toliau pasirašęs kandidatas (jei dalyvauja įmonė, parašas tvirtinamas įmonės antspaudu) yra suinteresuotas dalyvauti šiose derybose ir sudaryti pirkimo–pardavimo sutartį.

Parduodamo buto pradinė kaina ………………..….……………........................ eurų

(…………………………………..........………………………………………………………...eurų).

(suma skaičiais ir žodžiais)

Terminas, kada įsigytu butu faktiškai bus galima pradėti naudotis:

.........……………………………………………………………..........................................................

Parduodamo buto apžiūrėjimo sąlygos (komisijai ir turto vertintojui):

..................................................................................................................................................

(laikas, kada galima apžiūrėti butą, kandidato įgalioto atstovo, į kurį galima kreiptis dėl buto apžiūrėjimo, vardas, pavardė, telefono numeris)

................................................................................................................................................................

Patvirtinu, kad pasiūlymas atitinka pirkimo dokumentų reikalavimus ir sąlygas.

Patvirtinu, kad iki bus sudaryta oficiali pirkimo–pardavimo sutartis, šis pasiūlymas galioja kaip įpareigojanti sutartis.

*Laimėjęs kandidatas, po derybų nepagrįstai atsisakęs sudaryti pirkimo sutartį, sumoka 50 procentų perkančiosios organizacijos patirtų individualaus turto vertinimo išlaidų.

Kitos kandidato siūlomos pirkimo sąlygos....................................................................

PRIDEDAMA:

1. Nuosavybę patvirtinančių dokumentų kopijos, ............................. lapų (-as, -ai).

2. Kadastro duomenų bylos kopija, ................................................. lapų (-as, -ai).

3. Buto energetinio efektyvumo sertifikato kopija, ............................. lapų (-as, -ai).

4. Įgaliojimą, suteikiantį teisę asmeniui derėtis dėl nekilnojamųjų daiktų pardavimo pateikti pasiūlymą ir parduodamų nekilnojamųjų daiktų dokumentus ir (ar) sudaryti pirkimo sutartį ar kitaip disponuoti nekilnojamaisiais daiktais, kai šis asmuo nėra nekilnojamojo turto savininkas, ................................ lapų (-as, -ai).

5. Bendraturčių sprendimą (sutikimą) parduoti nekilnojamuosius daiktus Lietuvos Respublikos civilinio kodekso 4.79 straipsnio nustatyta tvarka.

…………………..……………… ……………………… …………………….……

(kandidato pareigos, jei atstovauja juridiniam asmeniui)	(parašas)	(vardas, pavardė)

PATVIRTINTA

Šilutės rajono savivaldybės

administracijos direktoriaus

2018 m. kovo 16 d.

įsakymu Nr. A1-356

Butų pirkimo skelbiamų

derybų būdu sąlygų aprašo

2 priedas

SIŪLOMO PIRKTI BUTO TECHNINĖS BŪKLĖS VERTINIMAS

Gyvenamųjų patalpų, priklausančių …………………............………………………….....................,

(vardas, pavardė arba juridinio asmens pavadinimas)

esančių ……………………………………………………...........……………………………...........,

(adresas)

kambarių skaičius........................., apskaitos prietaisai.........................................................................,

kitos pastabos.........................................................................................................................................

Eil. Nr.	Vertinimo kriterijus	Vertinimo ribos (balai)	Vertinimo balai	Vertinimas (balais)
1.	Namo, kuriame yra butas, eksploatavimo trukmė:	0-45
1.1.	Renovuotas	45
1.2.	5-10 metų	30
1.3.	10-30 metų	20
1.4.	Daugiau kaip 30 metų	10
1.5.	Daugiau kaip 50 metų	0
2.	Atstumas iki viešojo transporto stotelės	0-5
2.1.	Daugiau nei 300 metrų	0
2.2.	Mažiau nei 300 metrų	5
3.	Buto padėtis name:	0-5
3.1.	Kampinis	0
3.2.	Vidinis	5
4.	Buto langų būklė:	0-10
4.1.	Seni, nekeisti	0
4.2.	Pakeisti plastikiniai	5
4.3.	Pakeisti (klijuoto medžio)	10
5.	Buto lauko (išorinės) durys:	0-10
5.1.	Senos	0
5.2.	Pakeistos medinės	5
5.3.	Pakeistos šarvuotos	10
6.	Balkonas	0-5
6.1.	Nėra	0
6.2.	Yra	5
7.	Bendra buto vidaus apdailos būklė:	0-15
7.1.	Labai gera (atliktas patalpų remontas, tvarkingi san. mazgai)	10
7.2.	Gera (sienų, lubų ir grindų apdaila nusidėvėjusi, nereikalauja remonto, san. mazgai tvarkingi)	5
7.3.	Patenkinama (reikalingas sienų, lubų ir grindų ir san. mazgų remontas)	0
8.	Energinio naudingumo klasė:	0-5
8.1.	B	5
8.2.	C	4
8.3.	D	3
8.4.	E	2
8.5.	F	1
8.6.	G	0
Iš viso:	0-100	x

Komisija:

________________ __________________________

(parašas) (vardas, pavardė)

________________ __________________________

(parašas) (vardas, pavardė)

________________ ___________________________

(parašas) (vardas, pavardė)

________________ ___________________________

(parašas) (vardas, pavardė)

________________ ___________________________

(parašas) (vardas, pavardė)